Den 36-årige Laurentiu Melut er dømt for i april i år at have sat ild til en ejendom i Frederikshavn, hvor han selv boede. Ifølge anklageskriftet har han hældt brændbar væske på en jakke og på gulvet og derefter satte han ild til jakken i sin lejede lejlighed. Ilden bredte sig til hele ejendommen på Sandvej, hvor der er fire lejligheder. Den 36-årige erkendte allerede i forbindelse med grundlovsforhør sig skyldig i at have startet branden. Der bor fem polske og rumænske håndværkere i ejendommen i Sandgade, en sidegade til Søndergade. Ingen kom til skade ved branden. De personer, som opholdt sig i ejendommen, kom selv ud af bygningen. Den nu dømte er udvist af Danmark med et indrejseforbud gældende i 12 år men er fortsat fængslet efter dom.

Opsummering:
En 36-årig mand er idømt et år og seks måneders fængsel for at have sat ild til sin bopæl i Frederikshavn.